ระวังสับสนกับ จังหวัดเพชรบุรี
ถนนเพชรบุรีช่วงแยกประตูน้ำบริเวณหน้าห้างแพลทินัมแฟชันมอลล์
ถนนเพชรบุรีตัดใหม่ ช่วงหน้าโรงเรียนเซนต์ดอมินิก
**ถนนเพชรบุรี** (อักษรโรมัน: Thanon Phetchaburi) เป็นเส้นทางจราจรสำคัญสายหนึ่งในกรุงเทพมหานคร

ระยะทาง
-------

ถนนเพชรบุรีมีระยะทางประมาณ 9 กิโลเมตรเศษ เริ่มจากบริเวณถนนพิษณุโลกตัดกับถนนสวรรคโลกและถนนหลานหลวงที่ทางแยกยมราชในพื้นที่เขตดุสิต ไปทางทิศตะวันออกเฉียงใต้ ตัดผ่านทางรถไฟสายเหนือเข้าพื้นที่เขตราชเทวี ตัดกับถนนพระรามที่ 6 และผ่านใต้ทางพิเศษศรีรัชที่ทางแยกอุรุพงษ์ ตัดกับถนนบรรทัดทองที่ทางแยกเพชรพระราม ตัดกับถนนพญาไทที่ทางแยกราชเทวี ตัดกับถนนราชปรารภและถนนราชดำริที่ทางแยกประตูน้ำ ซึ่งเดิมถนนเพชรบุรีจะสิ้นสุดแค่ช่วงนี้ ก่อนจะมีการเวนคืนและก่อสร้างถนนตัดใหม่ต่อไปในภายหลัง โดยมุ่งไปทางทิศตะวันออก ตัดกับซอยชิดลมที่ทางแยกชิดลม-เพชรบุรี ตัดกับกับถนนวิทยุที่ทางแยกวิทยุ-เพชรบุรี ผ่านใต้ทางพิเศษเฉลิมมหานคร ตัดกับถนนนิคมมักกะสันและซอยสุขุมวิท 3 (นานาเหนือ) ที่ทางแยกมิตรสัมพันธ์ ตัดกับถนนอโศก-ดินแดงและถนนอโศกมนตรีที่ทางแยกอโศก-เพชรบุรีและเข้าพื้นที่เขตห้วยขวาง ข้ามคลองบางกะปิ ตัดกับซอยเพชรบุรี 38/1 ที่ทางแยกพร้อมพงษ์ ตัดกับซอยสุขุมวิท 63 (เอกมัย) ที่ทางแยกเอกมัยเหนือ ข้ามคลองแสนแสบเข้าพื้นที่เขตสวนหลวง ก่อนไปสิ้นสุดที่สี่แยกคลองตัน ตัดกับถนนรามคำแหง และถนนสุขุมวิท 71 (ปรีดี พนมยงค์) โดยมีถนนที่ตรงต่อเนื่องต่อไปคือถนนพัฒนาการ

ประวัติ
-------

ถนนเพชรบุรีช่วงตั้งแต่ทางแยกยมราชถึงทางแยกประตูน้ำเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้กรมสุขาภิบาลตัดขึ้นตั้งแต่ริมคลองขื่อหน้า ปลายถนนคอเสื้อ (ปัจจุบันคือถนนพิษณุโลก) ไปบรรจบถนนราชดำริ เริ่มก่อสร้างในเดือนกรกฎาคม พ.ศ. 2448 โดยได้พระราชทานพระบรมราชานุญาตให้ยืมเงินพระคลังข้างที่มาทดลองทำการ ระหว่างดำเนินการตัดถนน เกิดปัญหาแนวถนนตัดผ่านหมู่บ้านของคนในบังคับต่างประเทศ 2-3 แห่ง จึงต้องเจรจากันเรื่องค่าที่ดิน รัฐบาลได้มอบหมายให้นายเอ็ดเวิร์ด สโตรเบล ที่ปรึกษาราชการชาวอเมริกัน เป็นผู้ดำเนินการเจรจา เมื่อสร้างเสร็จแล้ว ทรงพระกรุณาโปรดเกล้าฯ พระราชทานชื่อถนนว่า **ถนนประแจจีน** ซึ่งเป็นชื่อลวดลายของเครื่องลายครามแบบจีนชนิดหนึ่ง ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อถนนประแจจีนเป็น **ถนนเพชรบุรี** ตามพระนามทรงกรมของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร

ปี พ.ศ. 2505 ทางการได้เวนคืนตลาดเฉลิมลาภเก่าบริเวณสามแยกประตูน้ำ (ปัจจุบันคือสี่แยกประตูน้ำ) โดยตัดถนนต่อออกจากสามแยกประตูน้ำไปจรดซอยสุขุมวิท 71 โดยได้เปิดอย่างเป็นทางการเมื่อปี พ.ศ. 2506 คนทั่วไปนิยมเรียกถนนเพชรบุรีช่วงนี้ว่า "ถนนเพชรบุรีตัดใหม่"

รายชื่อทางแยก
-------------

รายชื่อทางแยกบน ถนนเพชรบุรี ทิศทาง: แยกยมราช – คลองตัน| จังหวัด | เขต | กม.ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
|  **ถนนเพชรบุรี** **(แยกยมราช - คลองตัน)** |
| กรุงเทพมหานคร | ดุสิต |  | แยกยมราช | **เชื่อมต่อจาก:**  ถนนพิษณุโลก จากเทเวศร์ |
|  ถนนสวรรคโลก ไปถนนศรีอยุธยา |  ถนนหลานหลวง ไปถนนกรุงเกษม, สะพานผ่านฟ้าลีลาศ |
| ราชเทวี |  |  | ทางขึ้น  ทางพิเศษศรีรัช ไป แจ้งวัฒนะ, บางนา, ดาวคะนอง | *ไม่มี* |
|  | แยกอุรุพงษ์ |  ถนนพระรามที่ 6 ไปถนนศรีอยุธยา
  |  ถนนพระรามที่ 6 ไปถนนพระรามที่ 1 |
|  | แยกเพชรพระราม | *ไม่มี* |  ถนนบรรทัดทอง ไปถนนพระรามที่ 1, ถนนพระรามที่ 4 |
|  | แยกราชเทวี |  ถนนพญาไท ไปถนนศรีอยุธยา, อนุสาวรีย์ชัยสมรภูมิ |  ถนนพญาไท ไปถนนพระรามที่ 1, สามย่าน |
|  | แยกประตูน้ำ |  ถนนราชปรารภ ไปแยกสามเหลี่ยมดินแดง |  ถนนราชดำริ ไปแยกราชประสงค์, ถนนสีลม |
|  | แยกชิดลม-เพชรบุรี | *ไม่มี* | ซอยชิดลม ไปถนนเพลินจิต |
|  | แยกวิทยุ-เพชรบุรี | *ไม่มี* |  ถนนวิทยุ ไปถนนเพลินจิต, ถนนสาทร |
|  | แยกทางด่วนเพชรบุรี |  ทางพิเศษเฉลิมมหานคร ไปดินแดง, แจ้งวัฒนะ
  |  ทางพิเศษเฉลิมมหานคร ไปบางนา, ดาวคะนอง |
|  | แยกมิตรสัมพันธ์ |  ถนนนิคมมักกะสัน ไปสถานีรถไฟมักกะสัน, ถนนราชปรารภ | ซอยสุขุมวิท 3 (นานาเหนือ) ไปถนนสุขุมวิท |
|  | แยกอโศก-เพชรบุรี |  ถนนอโศก-ดินแดง ไปแยกพระราม 9 |  ถนนอโศกมนตรี ไปถนนสุขุมวิท, คลองเตย |
| ห้วยขวาง |  |  |  ถนนเพชรอุทัย ไปถนนพระราม 9 | *ไม่มี* |
|  | แยกพร้อมพงษ์ | *ไม่มี* | ซอยเพชรบุรี 38/1 (พร้อมพงษ์) ไปถนนสุขุมวิท |
|  | แยกศูนย์วิจัยใต้ | ซอยเพชรบุรี 47 (ศูนย์วิจัย) ไปถนนพระราม 9 | *ไม่มี* |
|  | แยกทองหล่อเหนือ | *ไม่มี* | ซอยสุขุมวิท 55 (ทองหล่อ) ไปถนนสุขุมวิท |
|  | แยกเอกมัยเหนือ | ซอยสุขุมวิท 63 (เอกมัย) ไปถนนพระราม 9, ถนนลาดพร้าว | ซอยสุขุมวิท 63 (เอกมัย) ไปถนนสุขุมวิท |
|  | แยกเพชรบุรีตัดใหม่ |  ถนนเพชรพระราม ไปถนนพระราม 9 | *ไม่มี* |
| สวนหลวง |  | แยกคลองตัน |  ถนนรามคำแหง ไปมหาวิทยาลัยรามคำแหง, มีนบุรี |  ถนนสุขุมวิท 71 (ปรีดี พนมยงค์) ไปถนนสุขุมวิท |
| **ตรงไป:**  ถนนพัฒนาการ ไปถนนศรีนครินทร์ |
|       สะพาน              กำลังก่อสร้างหรือโครงการในอนาคต |

สถานที่สำคัญ
------------

### สถานศึกษา

* วิทยาลัยเทคนิคพณิชยการเจ้าพระยา
* โรงเรียนอนุบาลอิ่มเอม
* โรงเรียนสอนดนตรีสยาม เพชรเก้า
* โรงเรียนประเทืองวิทย์อุรุพงษ์
* โรงเรียนกรุงเทพการบัญชีวิทยาลัย
* โรงเรียนกิ่งเพชร
* โรงเรียนเซนต์ดอมินิก
* โรงเรียนมักกะสันพิทยา
* วิทยาลัยเทคโนโลยีดอนบอสโก

### ธนาคาร

* ธนาคารกรุงศรีอยุธยา สาขาประตูน้ำ
* ธนาคารกสิกรไทย สาขากิ่งเพชรและสาขาถนนเพชรบุรี 17
* ธนาคารไทยพาณิชย์ สาขาถนนเพชรบุรี
* ธนาคารธนชาต สาขาถนนเพชรบุรี ซอย 20
* ธนาคารออมสิน สาขาอุรุพงษ์

เหตุการณ์สำคัญ
--------------

* เหตุการณ์แก๊สระเบิดที่ถนนเพชรบุรีตัดใหม่ พ.ศ. 2533

อ้างอิง
-------

1. 1 2  กนกวลี ชูชัยยะ. **พจนานุกรมวิสามานยนามไทย : วัด วัง ถนน สะพาน ป้อม.** พิมพ์ครั้งที่ 2. กรุงเทพมหานคร : ราชบัณฑิตยสถาน, 2548, หน้า .
2. ↑  สำนักงานเขตราชเทวี. "ถนนเพชรบุรี." [ออนไลน์]. เข้าถึงได้จาก :  เก็บถาวร 2016-03-04 ที่ เวย์แบ็กแมชชีน [ม.ป.ป.]. สืบค้น 30 มิถุนายน 2558.

แหล่งข้อมูลอื่น
---------------

* แผนที่และภาพถ่ายทางอากาศของ ถนนเพชรบุรี
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

13°45′02″N 100°33′37″E﻿ / ﻿13.750436°N 100.560374°E﻿ / 13.750436; 100.560374